Ako sa stať členom Slovenskej asociácie estetickej medicíny
Členom Slovenskej asociácie estetickej medicíny sa môže stať osoba, ktorá spĺňa podmienky ustanovené Stanovami združenia a Členským poriadkom.
Postup prijatia za riadneho člena je nasledovný:
1. Vyplnenie a odoslanie prihlášky za riadneho člena spolu s požadovanými údajmi. 
2. Posúdenie prihlášky a rozhodnutie Správnej rady o prijatí za riadneho člena. 
3. Úhrada vstupného poplatku a ročného členského príspevku po schválení prihlášky Správnou radou. 
Členstvo v združení vzniká až po splnení všetkých vyššie uvedených podmienok.
Prihlášku je potrebné zaslať výlučne elektronicky na e-mailovú adresu:
prihlaska@saem.sk
Žiadateľ berie na vedomie, že na prijatie za riadneho člena združenia nevzniká právny nárok a o prijatí rozhoduje Správna rada v súlade so Stanovami združenia a Členským poriadkom.
Po prijatí za člena je každý člen povinný bez zbytočného odkladu oznámiť združeniu každú zmenu svojej e-mailovej adresy. E-mailová adresa predstavuje hlavný komunikačný kanál medzi združením a jeho členmi, prostredníctvom ktorého združenie doručuje informácie o svojej činnosti, pozvánky na zasadnutia a podujatia, ako aj ďalšie oznámenia súvisiace s členstvom.
Výška vstupného poplatku a ročného členského príspevku je určená Členským poriadkom Slovenskej asociácie estetickej medicíny.

